प्रतीकात्मक तस्वीर
- फोटो : अमर उजाला
बिहार के नालंदा में एक ऐसा मामला सामने आया है, जिसने सबके होश उड़ा दिए। दरअसल, यहां रहने वाली एक युवती अपने प्रेमी की बेवफाई से इतनी नाराज हो गई कि उसने अपना पूरा गुस्सा प्रेमी की नई नवेली दुल्हन पर निकाल दिया। इस दौरान प्रेमिका ने दुल्हन के बाल काट दिए। इतने से भी उसका मन नहीं भरा तो उसने दुल्हन की आंख फेविक्विक से चिपका दी। दुल्हन के शोर मचाने पर परिजन मौके पर पहुंच गए और उन्होंने प्रेमिका को जमकर पीटा। साथ ही, पुलिस के हवाले कर दिया।
शादी से पहले चल रहा था लड़के का अफेयर
बिहार पुलिस (फाइल फोटो)
- फोटो : PTI
घटना की जानकारी मिलते ही डीएसपी संजय कुमार गांव पहुंच गए और मामले की जानकारी ली। सुरक्षा के लिए पुलिस गांव में तैनात है। बताया जा रहा है कि शादी से पहले लड़के का एक लड़की के साथ अफेयर चल रहा था। उसने एक दिसंबर को शेखपुरा जिले में किसी और लड़की से शादी कर ली। शादी के बाद जब दुल्हन को घर लाया गया तो इस बात की भनक प्रेमिका को लग गई। इससे वह बेहद नाराज चल रही थी।
सबके सोने का इंतजार कर रही थी प्रेमिका
गुस्साई प्रेमिका ने दुल्हन के काटे बाल
- फोटो : self
इसके बाद प्रेमिका आगबबूला हो गई और बदला लेने के लिए प्रेमी के घर पहुंच गई। लड़की दूल्हे की बहन की सहेली थी तो किसी को शक भी नहीं हुआ। जब दुल्हन के घर वाले थके मंदे होने के कारण सो गए, तब प्रेमिका मौका देखकर कमरे में घुस गई और सो रही दुल्हन के बाल काट दिए। साथ ही, उसकी आंखें फेविक्विक से चिपका दीं। इसके बाद दुल्हन दर्द से चीखने लगी। शोर सुनकर परिजनों को नींद खुल गई और उन्होंने प्रेमिका को पकड़ लिया। साथ ही, उसकी जमकर पिटाई की। दुल्हन को आनन-फानन में अस्पताल ले जाया गया। इस घटना की सूचना मिलते ही पुलिस ने प्रेमिका को गिरफ्तार कर लिया। फिलहाल दुल्हन अस्पताल में भर्ती है, जहां पर उसकी हालत स्थिर बनी हुई है।